Thilo Sarrazin

Thilo Sarrazin (12. Şıbate 1945, Gera de biyo) yew siyasetkaro Almano. Serra 1975i ra nat karo umumi de gurêyeno. Nê kari de serra 2000 heta 2001 raya asınia almane (Deutsche Bahn AG) de gurêya. Serra 2002i heta Nisane 2009 senatoyê Berlini de senatorê maliya bi u Gulane 2009 ra nat ezayê serdarina banqa federaleyo. Sarrazin ezayê SPD Partiya Sosyaldemokrata Almanyawo. Serdarina banqa federale 2ê Keşkeluni 2010 de qerar gırewt ke seba peysergırewtışê ezayina serdarina Sarrazini ra arzuhale bıdo wezirê federasyoni.

 Heyat u terbiyetê cı 
Thilo Sarrazin yew lacê doxtorio ke hetê keyey ra Hugenotan rawo u Burgonya ra Cênevra sera amo Westfalya. Maya xo keyna yew ağayê Prusya Rocvetışi rawa. Sarrazin Recklinghausen de u hewt serri ra tepiya zi Bavyera de yew yetimxane de biyo pil. Recklinghausenê Westfalya de Lisey Petrinumiê zıwanê kıhani de abitur (diploma lisey berzi) ra dıme u kerdışê eskeriya ra tepiya Universıtey Bonni de mabênê serranê 1967 u 1971i de ekonomiya sosyale sero wendo.

Sarrazin be Ursula Sarrazine (namey keynekine: Breit) ra pia zeweciyaewo u dı lacê xo estê.

 Kıtabê cı 
 Deutschland schafft sich ab ("Almanya xo ana war"), Deutsche Verlags-Anstalt, 2010, ISBN 3-421-04430-9.

Kategoriye:Siyasetkarê Almani
Kategoriye:Siyasetkarê Almanya
Kategoriye:Merdumê ke 1945 de biyê
Kategoriye:Almani